OzLabs/hebrew-wiki-articles huggingface dataset:
הדיוויזיה ה-50 (בריטניה)

הדיוויזיה ה-50 של הצבא הבריטי (נורת'מבריה) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, ונועדה להחליף את הצבא הסדיר כאשר הוא היה במשימות בחו"ל. בשנת 1907 מונה רוברט באדן פאוול למפקד הדיוויזיה, והוא פיקד עליה עד לשנת 1910.

===מלחמת העולם הראשונה===
סמל הדיוויזיה במלחמת העולם הראשונה
בקיץ 1914 גויסה הדיוויזיה והחלה באימונים, וב-15 באפריל 1915 נשלחה הדיוויזיה לצרפת. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. לאחר מכן לחמה הדיוויזיה בקרבות השונים בחזית המערבית, ובכלל זה הקרב על הסום, קרב אראס, מתקפת האביב ומתקפת מאה הימים. לאחר המלחמה שוחררו חיילי הדיוויזיה, וב-19 במרץ 1919 פורקה הדיוויזיה.

===בין המלחמות===
בשנת 1921 הוקמה הדיוויזיה מחדש, כחלק מהצבא הטריטוריאלי, ובמהלך שנות ה-30 היא הוסבה לדיוויזיה ממונעת, ובשל כך צומצמה לשתי חטיבות בלבד.

===מלחמת העולם השנייה===
עם פרוץ מלחמת העולם השנייה נשלחה הדיוויזיה לצרפת, ועל בסיס יחידותיה הוקמו חטיבות חדשות, אשר באוקטובר שימשו להקמת הדיוויזיה ה-23. הדיוויזיה לחמה בגבורה במהלך המערכה על צרפת ועל ארצות השפלה, ואף לחמה לצד הדיוויזיה ה-5 במהלך קרב אראס, ולאחר מכן פונתה בחזרה לבריטניה במהלך הנסיגה מדנקרק. בבריטניה חוזקה הדיוויזיה בחטיבה ה-69 שנלקחה מהדיוויזיה ה-23 שפורקה, והיא הוצבה תחת פיקוד הקורפוס ה-5, ומנובמבר 1940 תחת פיקוד הקורפוס ה-8. באפריל 1941 נשלחה הדיוויזיה לצפון אפריקה, תחת פיקודו של ויליאם ראמסדן. בתחילה יחידות הדיוויזיה נשלחו לקפריסין ולסוריה, ורק החטיבה ה-150 נשלחה ל, ובפברואר 1942 רוכזה הדיוויזיה במצרים. הדיוויזיה לחמה בקרבות השונים של המערכה במדבר המערבי, ובכלל זה בקרב גזאלה, קרב אל עלמיין הראשון וקרב אל עלמיין השני, ולאחר מכן לחמה בקרבות המערכה בתוניסיה תחת פיקודו של ג'ון ניקולס.

בקיץ 1943 השתתפה הדיוויזיה בפלישת בעלות הברית לסיציליה, ובאוקטובר היא הוחזרה לבריטניה על מנת להתכונן לפלישה לצרפת. ב-6 ביוני 1944 נחתו כוחות הדיוויזיה בפיקודו של דאגלס גרהאם בחוף גולד כחלק מהקורפוס ה-30, ולאחר מכן לחמו בקרבות הקשים בנורמנדי, ובכלל זה הקרב על קן וקרב פאלז. בספטמבר 1944 השתתפו כוחות הדיוויזיה בשחרור בלגיה, ולאחר מכן לחמו במבצע מרקט גארדן. בנובמבר 1944 פוזרו יחידות הדיוויזיה בין הדיוויזיות השונות והדיוויזיה הפכה לדיוויזיית מילואים, ובאוגוסט 1945 נשלחה הדיוויזיה לנורווגיה.

===לאחר המלחמה===
לאחר המלחמה נותרה הדיוויזיה ככוח מילואים של הצבא הטריטוריאלי, ובשנת 1962 פורקה הדיוויזיה.

==קישורים חיצוניים==
* [https://web.archive.org/web/20080422163600/http://warchronicle.com/50th_div/historiantales_wwii/victorygold.htm הדיוויזיה ה-50]

קטגוריה:עוצבות בריטיות שלחמו בחזית המערבית במלחמת העולם הראשונה
50
50
ז'ירה

ז'ירה (בהונגרית: Zsira) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בז'ירה מספר התושבים נמצא בירידה. כך, בשנת 1990 חיו בכפר 868 תושבים, ובשנת 2019 רק 842 תושבים.

==יהודי ז'ירה==
בז'ירה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|959
|-
|1910
|13
|
|-
|1920
|3
|
|-
|1930
|2
|
|-
|1941
|1
|1,060
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סכלדפרייס

סכלדפרייס (בהולנדית: Scheldeprijs)
הוא מרוץ אופני כביש חד-יומי שנערך בבלגיה והולנד מאז 1907. המרוץ נמצא בדרגה 1.פרו בסבב ה-UCI ProSeries. שיאן הניצחונות במרוץ הוא מרסל קיטל הגרמני, שניצח חמש פעמים.

== היסטוריה ומסלול ==
המהדורה הראשונה של המרוץ התקיימה ב-1907, אז ניצח בו מוריס לטורז'י הצרפתי. המרוץ מתחיל בטרנאוזן, נמשך כשהוא חוצה את נהר סכלדה ומסתיים בסחוטן.

המרוץ מתקיים לרוב בסוף אפריל, צמוד לקלאסיקות האביב וגם מאורגן על ידי אותה החברה שמארגנת אותם. הוא מתאים למאיצים בשל מסלולו המישורי. בין מנצחי העבר של המרוץ אפשר למצוא רוכבים גדולים כמו: אדי מרקס שניצח ב-1972, מארק קוונדיש שניצח ב-2008–2009 ו-2011, מריו צ'יפוליני שניצח ב-1991 ו-1993, רוג'ר דה ולמניק שניצח ב-1970 ורוכבים בכירים נוספים. מרסל קיטל, ניצח במרוץ ב-2012–2014 ו-2016–2017, מה שמציב אותו בתור שיאן הניצחונות במרוץ.

== מנצחים בשנים האחרונות ==
{|class="wikitable"
!שנה!!רוכב||קבוצה
|-
|1997|| אריק צאבל||טלקום
|-
|1998|| סרוואייס נוואן||TVM–Farm Frites
|-
|1999|| ג'רון בליג'לוונס||TVM–Farm Frites
|-
|2000|| אנדריו לאוני||אלסיו
|-
|2001|| אנדריו לאוני||אלסיו
|-
|2002|| רובי מקיואן||לוטו–אדקו
|-
|2003|| לודוויק קאפל||Landbouwkrediet–Colnago
|-
|2004|| תום בונן||קוויק סטפ דאוויטאמון
|-
|2005|| תורוואלד ונברג||רבובנק
|-
|2006|| תום בונן||קוויק סטפ אינרג'טיק
|-
|2007|| מארק קוונדיש||T-Mobile Team
|-
|2008|| מארק קוונדיש||Team High Road
|-
|2009|| אלסנדרו פטאקי||LPR Brakes–Farnese Vini
|-
|2010|| טיילר פראר||גרמין טרנסטיונס
|-
|2011|| מארק קוונדיש||HTC–Highroad
|-
|2012|| מרסל קיטל||ארגוס–שימאנו
|-
|2013|| מרסל קיטל||ארגוס–שימאנו
|-
|2014|| מרסל קיטל||ארגוס–שימאנו
|-
|2015|| אלכסנדר קריסטוף||קבוצת קטושה
|-
|2016|| מרסל קיטל||סאנווב
|-
|2017|| מרסל קיטל||סאנווב
|-
|2018|| פאביו יאקובסן||דקונינק קוויק-סטפ
|-
|2019|| פאביו יאקובסן||דקונינק קוויק-סטפ
|-
|2020|| קיילב יואן||לוטו–סודאל
|-
|2021|| יספר פיליפסן||אלפסין–פניקס
|-
|2022|| אלכסנדר קריסטוף||אינטרמארשה–ואנטי–גובר מאטריו
|-
|2023|| יספר פיליפסן||אלפסין–דקונינק
|-
|2024|| טים מרליר||סודאל קוויק-סטפ
|}

==מרוץ הנשים==
החל מ-2021 מתקיים גם מרוץ לנשים במרחק של כ-140-130 ק"מ. בכל ארבע השנים בהן נערך המרוץ (נכון ל-2024), ניצחה הרוכבת ההולנדית, לורנה ויבס.

==קישורים חיצוניים==

* 

קטגוריה:הולנד: מרוצי אופניים
קטגוריה:בלגיה: מרוצי אופניים
הדיוויזיה ה-604 (ורמאכט)

הדיוויזיה ה-604 (בגרמנית: Division z.b.V. 604) הייתה דיוויזיית חיל רגלים של הורמאכט שלחמה במלחמת העולם השנייה.

==היסטוריה==
הדיוויזיה הוקמה ב-4 בנובמבר 1944, על בסיס צוות הקרב של גנרל הנס פון טטאו, שהשתתף בקרבות על ארנהם, והיא התקיימה עד לתחילת פברואר 1945.

==קישורים חיצוניים==
* [http://www.lexikon-der-wehrmacht.de/Gliederungen/DivisionsnzbV/604zbV-R.htm הדיוויזיה ה-604] באתר lexikon-der-wehrmacht 

490
רוי נויברגר (סופר)

רוי סלנט (ישראל) נויברגר (באנגלית: Roy S.(Salant) Neuberger; נולד בשנת 1942) הוא סופר, מרצה ומחזיר בתשובה חרדי-אמריקאי.

==ביוגרפיה==
נויברגר הוא בנם של מארי ו. הוא עשה תואר שני בספרות אנגלית.

לפני שהחל בקריירת הכתיבה, היה נויברגר שומר יערות ו. לאחר מכן היה עורך עיתון שבועי ועורך לשוני.

בשנת 1974 הוא חזר בתשובה יחד עם אשתו.

בשנת 1978 התמנה למנהל טכני ולמנהל לימודי חול בישיבה בברוקלין.

בשנים 1991–1999 ניהל קרן גידור שעסקה בניתוח טכני כדי לחזות שינויים בניירות ערך.<ref></ref>

בשנת 2000 כתב את ספרו הראשון, אוטוביוגרפיה על חייו, "From Central Park to Sinai: How I Found My Jewish Soul (מסנטרל פארק לסיני)". הקדמת הספר נכתבה על ידי אסתר יונגרייז והספר זכה לביקורות חיוביות.<ref></ref><ref>http://www.jewishpress.com/pageroute.do/14530</ref><ref></ref>

לאחר מכן הוציא נויברגר ארבעה ספרים נוספים, ושימש ככתב בעיתונים היהודיים "Five Towns Jewish Times", "ג'ואיש פרס", "The Jewish Star" ועוד, והוא בעל טור קבוע בעיתון "יתד נאמן" באנגלית.

==חיים אישיים==
נויברגר נשוי ללאה (לינדה) וילנסי (וילנסקי), שמרצה יחד איתו ועוזרת לו בעריכת ספריו.<ref></ref><ref>Five Towns Jewish Times story, March 19, '09, http://www.2020visionthebook.com/Press/5Towns0309.htm </ref>

ביתו, יפה, נשואה לאשר אנשיל יונגרייז, בנה של אסתר יונגרייז.<ref name=JP.conv></ref>

==ספריו==
* From Central Park to Sinai: How I Found My Jewish Soul (Jonathan David, 2000) 
* Worldstorm: Finding Meaning & Direction Amidst Today’s World Crisis (Israel Bookshop, 2003) 
* 2020 Vision – a novel (Feldheim Publishers, 2008) 
* Working Toward Moshiach (Shepherd Books, 2015) 
* Hold On: Surviving the Days Before Moshiach (Mosaica Press, 2020) 

==קישורים חיצוניים==
* 

==הערות שוליים==

קטגוריה:סופרים יהודים אמריקאים
קטגוריה:חוזרים בתשובה
קטגוריה:תנועת התשובה: פעילים
קטגוריה:חרדים אמריקאים
קטגוריה:אמריקאים שנולדו ב-1942
אלי בלול

אלי בלול (נולד ב-5 בפברואר 1973) הוא כדורסלן עבר ומאמן כדורסל בהווה. גובהו 2.03 מטר, שיחק בעמדת הסנטר.

== קריירה ==
בלול גדל במחלקת הנוער של הפועל חולון. בשנת 1990 עלה בלול לקבוצה הבוגרת של חולון ולצידו בקבוצה שיחק במשך מספר עונות אחיו התאום קובי בלול. בשנת 1994 עבר למכבי ראשון לציון שבה שיחק שתי עונות ולאחריהן חזר לעונה אחת בחולון ולעונה נוספת בראשון לציון. בהמשך שיחק בהפועל ירושלים, מכבי רמת גן ולאחר מכן שיחק שתי עונות בחולון.

בסך הכול שיחק בלול 11 עונות בליגה הראשונה, רשם 224 משחקים בהם קלע 1,559 נקודות, בממוצע קריירה של 7.0.

בלול היה מלך הריבאונד הישראלי בשתי עונות בליגת הבוגרים הראשונה של איגוד הכדורסל, ליגת העל: בעונת ובעונת . הוא מדורג במקום ה-20 ברשימת הריבאונדרים הישראלים של כל הזמנים בליגה הבכירה.

לאחר שסיים לשחק בליגה הראשונה שיחק ואימן בליגות הנמוכות. בקיץ 2009 מונה לעוזר מאמן בקבוצת הנשים של אליצור נווה דוד רמלה ובמקביל שימש כמאמן-שחקן בקבוצת הגברים של אליצור חולון. בלול שיחק בין היתר גם בבית"ר ירושלים מליגה א'.

== בנבחרות ישראל ==
אלי בלול היה בכל נבחרות ישראל ובנוסף חבר סגל נבחרת העתודה באליפות אירופה בשנת 1992, ובאליפות אירופה עד גיל 22 שבה נטל חלק משמעותי יותר מן האליפות שקדמה לה. בסגלי נבחרת העתודה שיתף פעולה עם אחיו קובי בלול. בשנת 1995 זומן לסגל נבחרת ישראל הבוגרת והשתתף איתה באליפות אירופה.

==קישורים חיצוניים==
* [https://basket.co.il/all-time-players.asp?PlayerId=10222 פרופיל], אתר מנהלת הליגה

==הערות שוליים==

קטגוריה:כדורסלנים ישראלים
קטגוריה:כדורסלני הפועל חולון
קטגוריה:כדורסלני מכבי ראשון לציון
קטגוריה:כדורסלני הפועל ירושלים
קטגוריה:כדורסלני מכבי עירוני רמת גן
קטגוריה:כדורסלני בית"ר ירושלים
קטגוריה:בת ים: כדורסלנים
קטגוריה:תאומים ישראלים
קטגוריה:בוגרי תיכון קריית שרת
קטגוריה:ישראלים שנולדו ב-1973
דייב אלן (מתאגרף)

דייב אלן (נולד ב-21 במרץ 1992) הוא מתאגרף בריטי, שזכה לכינוי "הקרנף הלבן".

== קריירה מקצועית ==
אלן התחיל את הקריירה המקצועית שלו בשישה סיבובי אגרוף נגד רולנדאס קסנה ב-2012.<ref></ref> ביולי 2016 הוא נלחם נגד דיליאן וויט בקרב במועצת האגרוף העולמית (WBC) והפסיד.<ref></ref><ref name="Whyte16"></ref> בדצמבר 2016 הוא נלחם בלואיס אורטיז והפסיד לאחר שבעה סיבובים.<ref name="Ortiz16"></ref> הניצחון הגדול שלו היה נגד לוקאס בראון באפריל 2019, שבו ניצח בסיבוב השלישי.<ref name="Browne19"></ref><ref name="Browne19-2"></ref>

בשנת 2020 הוא הכריז על סיום הקריירה. בשנת 2021 אייב אלן הודיע שיש לו תוכניות לחזור לזירה.

==קישורים חיצוניים==

== הערות שוליים ==

קטגוריה:מתאגרפים בריטים
קטגוריה:בריטים שנולדו ב-1992
כדורגל רחוב

כדורגל רחוב, וונציה (1960)
כדורגל רחוב הוא משחק רחוב המתבסס על חוקי הכדורגל. משחקים כאלה לא משוחקים על פי חוקי המשחק הרשמיים, ולרוב גם אינם כוללים מגרש שדה גדול, סימונים בשטח, דגלים ואחד עשר שחקנים לכל צוות, או שופט ושופטים עוזרים.<ref name="futboljobs"></ref><ref></ref>

== רקע ==

כדורגל רחוב, כשמו כן הוא, שוחק מלכתחילה על ידי ילדים ברחובות שבקרבת ביתם, כצורה של בילוי זמן חברתי. שטחי המשחק, הסימון, מספר המשתתפים היו מאולתרים, והותאמו אד-הוק לתנאי הסביבה שעשויים היו להשתנות מיום ליום (למשל, מספר משתתפים לא קבוע). החוקים העיקריים שנשמרו הם איסור מגע יד בכדור (למעט השוער), והבקעת שערים.

קלות הארגון של המשחקים הבלתי פורמליים הללו ברחובות ובשטחים הפתוחים עזרו להפוך את הכדורגל לספורט הפופולרי ביותר בעולם.<ref></ref>

כיום קיימים מספר ארגונים נפוצים בכדורגל הרחוב ([http://www.streetfootballworld.org Streetfootballworld], [http://soccerinslowmotion.com SISM Street Soccer] בארצות הברית, [https://web.archive.org/web/20180710015338/http://internationalstreetsoccer.com/ ההתאחדות הבינלאומית לכדורגל רחוב], WhizzKids United, Buntkicktgut, Street Soccer USA). בימינו, כדורגל רחוב הוא גם שיטה אחת מני רבות לאימון שחקני כדורגל צעירים.<ref>Modern Sports Stories Publication, published 09/09/2013. Staff interview with Darren Laver, Page 96.</ref>

אליפות העולם הראשונה בכדורגל ברחוב התקיימה במריאננפלאץ בעיר קרויצברג.

== סוגים אופייניים ==

* סטנגה - משחק בסיסי לשני שחקנים, בו לכל שחקן מותרת נגיעה אחת בכדור על פי תור.
* אחד על אחד - כנ"ל, אך אין מגבלת נגיעות בכדור.
* שוער נייטרלי - שני שחקנים מתמודדים כאשר בשער עומד שוער "נייטרלי" אשר מגן על השער מפני שניהם. זוהי שיטה שפותרת מצב של שלושה שחקנים, בדרך כלל השחקנים מתחלפים ביניהם לאחר מספר שערים שסוכם מראש - המפסיד נכנס לשער, והשוער עולה לשחק נגד המנצח.

לכל אחת מהאפשרויות הנ"ל קיימות צורות הכוללות מספר הולך ועולה של שחקנים.

== משחקי וידאו ==
בשנת 2005 הציג מפרסם משחקי הווידאו electronic arts את רחוב FIFA, זיכיון המבוסס על כדורגל רחוב וכדורגל בסגנון חופשי. סדרת "רחוב פיפא" מתמקדת בכושר, סגנון ותחבולות, שמשקפות את התרבויות של כדורגל הרחוב וכדורגל בסגנון חופשי ששיחקו ברחובות ברחבי העולם.

== ראו גם==
* אקסטרים פוטבול - סדרת טלוויזיה צרפתית-איטלקית מונפשת, המתמקדת בהרפתקאותיהם של ילדים המשחקים כדורגל רחוב.
* כדורסל רחוב.

==קישורים חיצוניים==

== הערות שוליים ==

קטגוריה:גרסאות של כדורגל
קטגוריה:ספורט רחוב
קטגוריה:משחקי רחוב
סקרוטיפריה

סקרוטיפריה (שם מדעי: Scrotifera) היא קבוצת יונקי שליה בני הקבוצה לאורסיאתריה הכוללת את רוב הסדרות בקבוצה זו, למעט אוכלי החרקים. קבוצה זו התפתחה לאחרונה לפני 73.1 עד 85.5 מיליון שנה, בסופו של הקרטיקון ואז המינים היו קטנים בהרבה מכפי שהם היום.

יונקים אלה התפתחו ליונקים גדולים ומהירים, שונים בהרבה מאבותיהם קרובי האאוארכונטוגליריים, בהם נמצאים המכרסמים, הארנבאים והפרימטים. הזיקה בין חברי הקבוצה נובעת מבדיקות מולקולריות באנטומיה של יונקים אלה.

הקבוצה מחולקת לשתי קבוצות פנימיות: סדרת העטלפים שכוללת את היונקים היחידים היכולים לעוף והקבוצה פרונגולטה (Ferungulata).

==מיון==
::*סדרה עטלפים (Chiroptera)
*קבוצה פרונגולטה (Fereuungulata)
**קבוצה פריה (Ferae)
***סדרה טורפים (Carnivora)
***סדרה פנגולינאים (Pholidota)
***סדרה קראודונטים (Creodonta) - נכחדה
**קבוצה Euungulata
***סדרה קונדילרסים (Condylarthra) - נכחדה
***סדרה דינוצרטים (Dinocerata) - נכחדה
***סדרה מזוניכידים (Mesonychia) - נכחדה
***סדרה מפריטי פרסה (Perissodactyla)
**קבוצה צטרומיננטיה (Cetruminantia)
***סדרה מכפילי פרסה (Artiodactyla)
***סדרה לווייתנאים (Cetacea)
**קבוצה מרידיונגולטיים (Meridiungulata)? - נכחדה

==גלריה==
<gallery mode=packed widths="140px" heights="140px" >
קובץ:XN Myotis Nattereri 96 (cropped).jpg|נשפון דק-אוזן
קובץ:Jaguar (Panthera onca palustris) male Three Brothers River.JPG|יגואר
קובץ:Scaly ant eater by by Dushy Ranetunge 2a.jpg|פנגולין הודי
קובץ:Zebra Kruger.jpg|זברה מצויה
קובץ:Eland (Taurotragus oryx) male (32708655016).jpg|איילנד מצוי
קובץ:Anim1754 - Flickr - NOAA Photo Library.jpg|לווייתן כחול
</gallery>

==קישורים חיצוניים==

קטגוריה:לאורסיאתריה
ל. רוי האוק

ל. רוי האוק (באנגלית: L. Roy Houck; 28 בינואר 1905 – 22 בנובמבר 1992) היה פוליטיקאי אמריקאי. בין השנים 1955–1959 היה סגן מושל מדינת דקוטה הדרומית.

== ביוגרפיה ==
לא ידוע דבר על ילדותו ולימודיו של האוק. בהמשך עבד כחוואי וכמגדל בקר. חוות הבקר שלו בעמק נהר מיזורי נהרסה בידי חיל ההנדסה של צבא ארצות הברית, ובשנת 1959 האדמה הוצפה על ידי סכר והוא העתיק את מקומה של החווה שלו למקומה הנוכחי. הוא הקים את "חוות UUU", שם גידל ביזונים ובקר, ולאחר מות מרבית הבקר בשלג קשה, התמקד בביזונים בלבד. לימים הייתה חוותו, ששטחה 240 מיליון מטרים רבועים, למקום הגידול הגדול בעולם של ביזונים. הוא מכר את עורן, בשרן וגם את גולגולות הביזונים שבבעלותו. חלקים גדולים מהסרט "רוקד עם זאבים" צולמו באדמותיו, ורבים מהביזונים שלו מופיעים בכמה סצנות זכורות מהסרט. הוא גם היה המייסד של "איגוד הביזון הלאומי" (National Buffalo Association).

מבחינה פוליטית, היה האוק חבר במפלגה הרפובליקנית. בין השנים 1949–1954 היה חבר בסנאט של דקוטה הדרומית. בשנת 1954 הוא נבחר לסגן מושל דרום דקוטה, תחת המושל ג'ו פוס . הוא כיהן במשרה זו בין השנים 1955–1959. הוא היה גם יושב ראש הסנאט המדינתי, ולאחר כהונתו כסגן המושל התמסר לחוות הביזונים שלו. רוי האוק נפטר ב-22 בנובמבר 1992.

== קישורים חיצוניים ==
* 
* 

==הערות שוליים==

קטגוריה:חברי המפלגה הרפובליקנית (ארצות הברית)
קטגוריה:סגני מושלי דקוטה הדרומית
קטגוריה:אמריקאים שנולדו ב-1905
קטגוריה:אמריקאים שנפטרו ב-1992
נוצה ברוח

נוצה ברוח הוא שיר של ריטה מתוך האלבום "ימי התום", שיצא לאור בשנת 1988. השיר נכתב על ידי יעקב גלעד, הולחן ועובד על ידי רמי קליינשטיין.

במקור השיר נכתב באנגלית על ידי ירמי קפלן, הולחן ועובד על ידי רמי קליינשטיין, הוקלט על ידי ריטה ויצא בשנת 1987 בשם "Mirror of Love" ונכלל באלבום הבין-לאומי הראשון בלועזית "Breaking Those Walls".

==גרסאות כיסוי==
* בשנת 2004 ביצעו נינט טייב ועידן רייכל את השיר במסגרת אירועי ערב יום הזיכרון לחללי מערכות ישראל.
* בשנת 2004 ביצעה עדי כהן את השיר במסגרת האודישנים לעונה השנייה של כוכב נולד.
* בשנת 2006 ביצעו מומי לוי ואיילה אינגדשט את השיר והופק לו וידאו קליפ.
* בשנת 2007 ביצעה הדר עוזרי את השיר.
* בשנת 2007 ביצע רן דנקר את השיר במסגרת הסדרה השיר שלנו.
* בשנת 2008 ביצע ליאור מיארה את השיר במסגרת אלבום הבכורה שלו, "כמה מילים".
* בשנת 2009 ביצע רמי קלינשטיין את השיר במסגרת הופעה שלו בזאפה, לאחר מכן יצא על גבי אלבום הופעה בשם "LIVE".
* בשנת 2009 ביצע אלון דה לוקו את השיר.
* בשנת 2009 ביצע ולדי בלייברג את השיר במסגרת העונה השביעית של כוכב נולד.
* בשנת 2010 ביצעה היבה בטחיש את השיר במסגרת העונה השמינית של כוכב נולד.
* בשנת 2012 ביצעה ליטל גבאי את השיר במסגרת "נובמבר קלינשטיין", חודש המחווה לרמי קלינשטיין, בתוכנית "בני ברדיו" עם בני בשן, המשודרת בגלי צה"ל.
* בשנת 2019 ביצעו דניאלה לוגסי ורמי קלינשטיין את השיר.

==קישורים חיצוניים==

* 
* [https://www.nli.org.il/he/items/NNL_MUSIC_AL997008755972705171/NLI לדף השיר] באתר הספרייה הלאומית

==הערות שוליים==

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
ילד של אבא

ילד של אבא הוא פזמון שכתב וביצע מוקי והלחין יאיא כהן אהרונוב. השיר יצא לאור בשנת 2013 וזכה בפרס שיר השנה של אקו"ם.

==רקע==
השיר יצא לאור בדצמבר 2013 ונכלל באלבום האולפן החמישי "לב חופשי" שהוציא מוקי.
ב-2014 זכה השיר בפרס אקו"ם על שם משה וילנסקי לשיר השנה.<ref></ref> את השיר הפיק אורי אבני ומיקסס לירון שפר.

ב-2015 יצא אלבום ההופעה של מוקי, "ילד של אבא", הנקרא על שם שיר זה.

נכון לספטמבר 2023, נצפה השיר כ-29 מיליון פעמים באתר יוטיוב והושמע כ-3.5 מיליון פעמים בספוטיפיי.<ref></ref>

==מצעדים==

==קישורים חיצוניים==
* 
* 
* 
* יוסי חרסונסקי, [https://yosmusic.com/מוקי-ילד-של-אבא/ עיון ביקורת], באתר יוסמיוסיק
* [https://www.nli.org.il/he/items/NNL_MUSIC_AL990051026130205171/NLI לדף השיר] באתר הספרייה הלאומית

==הערות שוליים==

קטגוריה:שירי 2013
קטגוריה:שירי מוקי
קטגוריה:שירים בעברית
קטגוריה:שירים על אבות
קטגוריה:זוכי פרס אקו"ם
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
פורד פילד

אצטדיון הפורד פילד (2015)
פורד פילד (באנגלית: Ford Field) הוא אצטדיון פוטבול אמריקאי הממוקם, במרכז העיר דטרויט, שבמישיגן. הוא משמש בעיקר כאצטדיון הבית של קבוצת הדטרויט ליונס.

== היסטוריה ==
בשנת 1975 עברה קבוצת הדטרויט ליונס לאצטדיון ה"Pontiac Silverdome" לאחר שקודם לכן שיחקו באצטדיון טייגר בעיר דטרויט.<ref></ref><ref></ref>
בשנות ה-90 החלו לבחון בקבוצה אפשרות לחזור לעיר דטרויט ולבנות שם אצטדיון חדש.<ref name=Stadiums></ref> ב-20 באוגוסט 1996 הודיעה הקבוצה על כוונתם להקים אצטדיון חדש במרכז העיר. ב-5 בנובמבר 1996 אושרה הקמת האצטדיון על ידי משאל עם בקרב תושבי דטרויט.

== עיצוב ==
העיצוב של האצטדיון משלב בתוכו מחסן לשעבר של חברת "HUDSON'S" שהוקם בשנות ה-20 של המאה ה-20 והוסב במהלך השנים למשרדים.<ref name=SBJ></ref>

== אירועים מיוחדים ==
מלבד היותו אצטדיון הבית של קבוצת הדטרויט ליונס, האצטדיון משמש גם לתחרויות אגרוף, התאבקות, כדורגל נשים, כדורסל והוקי רולר. לעיתים אף מתקיימים קונצרטים באצטדיון.

== קישורים חיצוניים ==

* 

== הערות שוליים ==

קטגוריה:ארצות הברית: אצטדיוני פוטבול
קטגוריה:דטרויט: מבנים
קטגוריה:דטרויט: ספורט
פרונגולטה

פרונגולטה (שם מדעי: Fereuungulata) היא קבוצת יונקי שליה בני הקבוצה סקרוטיפריה שבלאורסיאתריה, הכוללת את רוב הסדרות בקבוצת הלאורסיאתריה, למעט אוכלי החרקים והעטלפים. היא כוללת בעיקר את היונקים הטורפים, את הפנגולינאים, את הלווייתנים ואת הפרסתנים שחיים בערבות הגדולות. בעבר היו סדרות נוספות שנכחדו. 

הקבוצה הודרה לראשונה ב-1945 בידי החוקר ג'ורג' גיילורד סימפסון, כשמשמעות השם המדעי הוא: "פריה ופרסתנים (Ungulata)" - שתי הקבוצות הפנימיות המכילות את הקבוצה. הוא קבע את הקבוצה על סמך דמיון פילוגנטי מולקולרי משותף בין חברי הקבוצה. הוא גם שייך לקבוצה זו את השנבובאים ואת בני הקבוצה פיינונגולטה ובה השפנאים, הפילאים והתחשאים שגם הם נחשבים לפרסתנים. מחקרים גנטיים מרחיקים את האחרונים מהקבוצה וקובעים שהם שייכים לקבוצה אחרת - אפרותריה, עם אבות ממוצא אפריקני שהתפתחו בנפרד.

==מיון==
*קבוצה פריה (Ferae)
**סדרה טורפים (Carnivora)
**סדרה פנגולינאים (Pholidota)
**סדרה קראודונטים (Creodonta) - נכחדה
*קבוצה Euungulata
**סדרה קונדילרסים (Condylarthra) - נכחדה
**סדרה דינוצרטים (Dinocerata) - נכחדה
**סדרה מזוניכידים (Mesonychia) - נכחדה
**סדרה מפריטי פרסה (Perissodactyla)
*קבוצה צטרומיננטיה (Cetruminantia)
**סדרה מכפילי פרסה (Artiodactyla)
**סדרה לווייתנאים (Cetacea)
*קבוצה מרידיונגולטיים (Meridiungulata)? - נכחדה

==גלריה==

<gallery mode=packed widths="200px" heights="200px" >
קובץ:Ailurus fulgens In the Beauval Zoo.jpg|פנדה זנובה
קובץ:Odobenus rosmarus 06(js), SVALBARD.jpg|ניבתן
קובץ:Philippine Pangolin Curled-up by Gregg Yan.jpg|פנגולין פיליפיני
קובץ:Mountain Tapir.jpg|טפיר הרים
קובץ:Sumatran Rhinoceros at Sumatran Rhino Sanctuary Lampung Indonesia 2013.JPG|קרנף סומטרה
קובץ:Guanaco - wild llama (26355248058).jpg|גואנקו
קובץ:Hippo - photo by Kim Parry, Ontario CA. (10596378395).jpg|היפופוטם
קובץ:Lagenorhynchus australis.jpg|דולפין שחור-סנטר
</gallery>

==קישורים חיצוניים==

קטגוריה:לאורסיאתריה
קרחון יומס

קרחון יומס או קרחון יום (באנגלית: Humes Glacier) הוא קרחון הממוקם ברכס הרי אוליפיק בשטח פארק הלאומי אולימפיק, במחוז ג'פרסון, במדינת וושינגטון שבארצות הברית.

הקרחון ממוקם 2.25 קילומטרים מדרום-מזרח לפסגה של הר האולימפוס.

אורכו של הקרחון 2.01 קילומטרים; ראשיתו בגובה של 1,800 מטרים מעל פני הים, וקצהו התחתון בגובה 1,500 מטרים מעל פני הים. גובהו של מרכז הקרחון 1,657 מטרים מעל פני הים.

== היסטוריה ==
=== מקור השם ===

שמו של הקרחון נתן לו בשנת 1907 על ידי מועדון מטפסי ההרים "Mountaineers climbing club".

הקרחון נקרא על שמם של גראנט יומס (Grant Humes) ו-ויל יומס (Will Humes) שהיו מדריכי טיפוס הרים.

== לקריאה נוספת ==

<div class="mw-content-ltr">• Robert Wood, [https://books.google.co.il/books?id=NpETCgAAQBAJ&pg=PA292&lpg=PA292&dq=%22Humes+Glacier%22&source=bl&ots=5ovxx7-Foa&sig=ACfU3U1mV8dlE0RwDi56e_EAJFzPCTay2A&hl=en&sa=X&ved=2ahUKEwjSrPfm6eXoAhVS_KQKHSXUAsg4FBDoATAGegQICxAz#v=onepage&q=%22Humes%20Glacier%22&f=false Olympic Mountains Trail Guide: National Park and National Forest], P 292</div>

<div class="mw-content-ltr">• Olympic Mountain Rescue (Society), [https://books.google.co.il/books?id=GmsXtolo_pIC&pg=PA170&lpg=PA170&dq=%22Hoh+Glacier%22&source=bl&ots=K1d98HNKNT&sig=ACfU3U1c3P6yd2-c5HvtG-ka6vT0vDASDA&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATAAegQIDBAo#v=onepage&q=%22Humes%20Glacier%22&f=false Climber's Guide to the Olympic Mountains], PP 24, 165, 171, 173</div>

<div class="mw-content-ltr">• Olympic Mountain Rescue, [https://books.google.co.il/books?id=b77jKkVpgmgC&pg=PA175&lpg=PA175&dq=%22Humes+Glacier%22&source=bl&ots=N8DhTjswO8&sig=ACfU3U25V2gzIlplRsdLkGQoBNUJ4iNb8A&hl=en&sa=X&ved=2ahUKEwiZpezF6OXoAhWGC-wKHdZZCEYQ6AEwD3oECBEQKA#v=onepage&q=%22Humes%20Glacier%22&f=false Olympic Mountains: A Climbing Guide], P 175</div>

<div class="mw-content-ltr">• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, [https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA], Journal of Glaciology, Volume 61, Issue 225 2015, pp. 8-16</div>

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:1521055 קרחון יומס] באתר הסקר הגאולוגי של ארצות הברית
* [https://www.topoquest.com/map.php?lat=47.78944&lon=-123.65042&datum=nad83&zoom=4 מפה טופוגרפית של קרחון יומס]
* [https://www.summitpost.org/humes-glacier/946851 קרחון יומס] - תצלום הקרחון באתר summitpost
* [http://glaciers.research.pdx.edu/glacier-id/5496.html תצלומים היסטוריים של קרחון יומס]
* [http://exploreolympics.com/reports/?attachment_id=8516#main תצלומי קרחון יומס] באתר exploreolympics
* [https://www.mindat.org/feature-5797973.html קרחון יומס] באתר mindat

== הערות שוליים ==

יומס
יומס
טטניאנה צורי

טטניאנה צורי (באיטלקית: Tatiana Zorri; נולדה ב-19 באוקטובר 1977) היא כדורגלנית עבר איטלקייה.

==ביוגרפיה==
צורי שימשה כקשרית, והקריירה שלה הייתה בעיקר בקבוצת הנשים A.S.D. AGSM Verona Calcio Femminile בליגה סרייה א' נשים. היא שיחקה גם בACF Torino ASD, בלאציו וב-U.P.C. Tavagnacco.

היא שיחקה בנבחרת איטליה בכדורגל נשים במשך 16 שנים לפני שפרשה מכדורגל בינלאומי ב-2010. במהלך תקופה זו התחרתה בגביע העולם בכדורגל נשים ובאליפות אירופה בכדורגל נשים ב1997, 2001, 2005 וב-2009.

היא שיחקה 155 משחקים בינלאומיים, והיא השנייה עם הכי הרבה הופעות בינלאומיות, אחרי פטריציה פאניקו.

היא פרשה סופית בשנת 2013.

==קישורים חיצוניים==

קטגוריה:כדורגלניות איטלקיות
קטגוריה:קשריות כדורגל איטלקיות
קטגוריה:קשרי כדורגל איטלקים
קטגוריה:איטלקיות שנולדו ב-1977
קטגוריה:איטלקים שנולדו ב-1977
Storyteller

Storyteller (בעברית: מספרת סיפורים) הוא אלבום האולפן החמישי של הזמרת-יוצרת האמריקאית קארי אנדרווד. האלבום יצא לאור ב-23 באוקטובר 2015 על ידי חברת התקליטים סוני מיוזיק נאשוויל. מתוך האלבום יצאו ארבעה סינגלים "Smoke Break", "Heartbeat", "Church Bells", ו-"Dirty Laundry".

האלבום הגיע למקום השני במצעד הבילבורד 200.

== רקע ==
בעקבות הצלחת אלבומה הקודם אנדרווד התחילה לעבוד על האלבום עוד בתחילת 2014, אם כי העבודות על האלבום התעכבו בעקבות לידת הילד הראשון שלה ולאחר הפסקה שלקחה אחרי לידת בנה היא חזרה לאולפן שוב בתחילת 2015.

בינתיים, בשביל להישאר בעניינים היא הוציאה אלבום אוסף בסוף 2014, Greatest Hits: Decade #1.

== ביקורות והצלחה ==
האלבום קיבל ביקורות חיוביות וזכה להצלחה רבה כבר בצאתו. הוא הגיע בשיאו למקום השני בארצות הברית ובכך הפכה לאמן הקאנטרי היחיד שהצליח להכניס 5 אלבומים ברצף למקום הראשון או השני בארצות הברית. בנוסף, הוא הגיע למקום הראשון במצעד אלבומי הקאנטרי האמריקאי ובכך הפכה לאמן שהצליח להכניס הכי הרבה אלבומים למקום הראשון במצעד זה.

כמו כן, האלבום הגיע גם למקום הראשון באוסטרליה ולמקום השלישי בקנדה. נכון לאוקטובר 2016 מכירות האלבום עומדות על מיליון עותקים בארצות הברית ובכך נהיה זכאי למעמד פלטינה במדינה מה שהופך אותו לאלבום השישי שלה להיות זכאי למעמד פלטינה או יותר במדינה.

== סינגלים ==
מתוך האלבום יצאו 4 סינגלים אשר כולם הצליחו להגיע לחמישייה הפותחת במצעד שירי הקאנטרי ובנוסף כולם קיבלו מעמד פלטינה אמריקאי. בנוסף, שניים מתוכם הצליחו להגיע גם למקום הראשון במצעד הקאנטרי הקנדי.

אלבום זה היה אלבומה האחרון של אנדרווד עם סוני מיוזיק ואריסטה נאשוויל מאחר שלאחר מכן עברה לקפיטול נאשוויל, חברת הבת של יוניברסל מיוזיק גרופ.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<ref></ref>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!גרסה
!מקור
|-
!אוסטרליה
| rowspan="4" |23 באוקטובר 2015
| rowspan="4" |תקליטור • הורדה דיגיטלית
|סוני מיוזיק נאשוויל
| rowspan="4" |רגילה
|<ref></ref>
|-
!קנדה
|אריסטה נאשוויל • 19
|<ref name="web.archive.org"></ref>
|-
!בריטניה
|קולומביה
|<ref></ref>
|-
!ארצות הברית
|אריסטה נאשוויל • 19
|<ref name="web.archive.org"/>
|}

==קישורים חיצוניים==

== הערות שוליים ==

קטגוריה:אלבומי 2015
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי ג'יי ג'ויס
קטגוריה:אלבומי קאנטרי
קטגוריה:אלבומים זוכי פרס המוזיקה האמריקאית
קטגוריה:אלבומי חברת אריסטה רקורדס
פיינונגולטה

פיינונגולטה (שם מדעי: Paenungulata; משמעות השם: "כמעט בעלי פרסות") היא קבוצת יונקי שליה ממוצא אפרוטרופי השייכת לקבוצה אפרותריה. בתוך קבוצה זו ישנם מספר סדרות בעלות מספר מינים מעטים, לאחר שרובם הגדול נכחד. סדרות אלה כוללות כיום את השפנאים, הפילאים והתחשאים ובעבר כללו גם את סדרת האמבריתופודיים ואת הדסמוסטיליים הימיים.

קבוצה זו נפרדה מהאפרואינסקטיפילים (Afroinsectiphilia) בערך לפני 61 מיליון שנה. הם גדולו בהרבה וכיום חיות היבשה הגדולות ביותר - הפילים שייכים אליה, זאת אף על פי שמרבית בני הקבוצה קטנים בהרבה.

את הקבוצה מחלקים למיני השפנאים, הקטנים יחסית ובעלי מאפיינים יבשתיים, בעוד שאר הסדרות שחיו כנראה לאורך ים תטיס פיתחו מאפיינים של חיות ימיות והם משויכים לקבוצה נפרדת - טתיתריה (Tethytheria). עם זאת בדיקות מיוגלובין מרמזות על כך שאף לשפנאים היה אב קדמון מימי, מה שאולי מקשר אותם גם לקבוצה זו.

==מיון==
**סוג Abdounodus - נכחד
**משפחה אוספאיים (Ocepeiidae) - נכחדה
**סדרה שפנאים (Hyracoidea)
*קבוצה טתיתריה (Tethytheria)
**סדרה פילאים (Proboscidea)
**סדרה תחשאים (Sirenia)
**סדרה דסמוסטיליים (Desmostylia) - נכחדה
**סדרה אמבריתופודיים (Embrithopoda) - נכחדה

== גלריה ==
<gallery mode="packed">
קובץ:Ocepeia head restoration PLoS ONE.png|אוספאיה
קובץ:Dassie at Cape Point.JPG|שפן סלע
קובץ:African Elephant Baby After Drinking 2019-07-25.jpg|פיל סוואנה אפריקני
קובץ:Manatee endangered species Trichechus manatus latirostris.jpg|תחש נהרות קריבי
קובץ:Arsinoitherium122DB.jpg|ארסינואיתריום
קובץ:Desmostylus2DB.jpg|דסמוסטילוס
</gallery>

==קישורים חיצוניים==

קטגוריה:אפרותריה
קטגוריה:ענפי בעלי חיים
טתיתריה

טתיתריה (שם מדעי: Tethytheria) היא קבוצת יונקי שליה ממוצא אפרוטרופי השייכת לקבוצה אפרותריה, ובעלי מספר מאפיינים של יונקים ימיים. מקור השם המדעי הוא מים טתיס (Tethys) הקדום שכיסה את אפריקה בעבר לצד הסיומת "תריה" - שם הקבוצה של היונקים האמיתיים המודרניים. בתוך קבוצה זו ישנם מספר סדרות בעלות קירבה טקסונומית. כיום הקבוצה כוללת רק את סדרת הפילאים ואת התחשאים, אשר יחדיו כוללים רק 8 מינים קיימים. בעבר היו מינים נוספים שנכחדו בנוסף לעוד 2 סדרות: דסמוסטיליים ואמבריתופודיים.

לבני הקבוצה יש מספר מאפיינים, אשר מפרידים אותם משאר האפרותריים לרבות אבותיהם השפנאים: יש להם שקע רחב בארובות העיניים, שיניים טוחנות רחבות בעלות 2 כפלים, מבנה חלול ועבה בעצם הרקה העוזר לשמיעה תת-מימית ומאפיינים נוספים. מינים אלה הם צמחוניים ומרביתם גדולי-גוף, בעיקר הפילים.

יש המשייכים לקבוצה זו כמה מבני סדרת הקונדילרסים הנכחדת, אף שאין לכך הוכחות ברורות.

==סדרות הקבוצה==
*פילאים (Proboscidea)
*תחשאים (Sirenia)
*דסמוסטיליים (Desmostylia) - נכחדה
*אמבריתופודיים (Embrithopoda) - נכחדה

==קישורים חיצוניים==

קטגוריה:טקסונים שתוארו בידי מלקולם מק'קנה
קטגוריה:ערכים שבהם תבנית בריטניקה אינה מתאימה
קטגוריה:אפרותריה
קטגוריה:בעלי חיים שתוארו ב-1975
Goodies: The Videos & More

Goodies: The Videos & More (בעברית: דברים טובים: הווידאו קליפים & עוד) הוא אלבום הווידאו הראשון של הזמרת-יוצרת האמריקאית סיארה. האלבום יצא לאור ב-12 ביולי 2005 על ידי חברת התקליטים לה-פייס רקורדס.

אלבום הווידאו יצא בפורמט של DVD ובנוסף יצא בפורמט של תקליטור.<ref></ref>

==רשימת רצועות==
* The Videos
# "Goodies" (בשיתוף פיטי פאבלו)
# "" (בשיתוף מיסי אליוט)
# "Oh" (בשיתוף לודאקריס)
* Extended Features
# Behind the Scenes Footage Including Soul Train Awards 2005
# The Making of "1, 2 Step" (BET's Access Granted)
# The Making of "Oh" (MTV2's Making the Video)
# Exclusive Dance Rehearsal Footage
# Commentary by Ciara on Her Videos 
# Ciara teaching ""
# Alternate Footage from "Oh" with Lyrics
# Multi-Angle Footage of "Goodies"
* Bonus CD Features
# "1, 2 Step" [Don Candiani Reggaeton Mix]
# "Oh" [DJ Volume "South Beach" Remix]
# "Crazy"
# "Represent Me"

== קישורים חיצוניים ==

== הערות שוליים ==

קטגוריה:אלבומי וידאו מ-2005
קטגוריה:אלבומי סיארה
קטגוריה:אלבומי וידאו באנגלית
קטגוריה:אלבומי חברת לה-פייס רקורדס
הלילה השנים עשר (סרט, 1970)

הלילה השנים עשר (באנגלית: Twelfth Night) הוא סרט טלוויזיה בריטי עיבוד למחזה "הלילה השנים עשר" מאת ויליאם שייקספיר. את הסרט ביים ג'ון סישל, והוא שודר במסגרת סדרת התוכניות Sunday Night Theatre של רשת ITV.

==צוות השחקנים==
* טומי סטיל – פסטה
* רלף ריצ'רדסון – סר טובי ולץ'
* אלק גינס – מלווליו
* ג'ואן פלורייט – ויולה / סבסטיאן
* גארי ריימונד – אורסינו
* אדריאן קורי – אוליביה
* ג'ון מופאט – סר אנדרו אגיצ'יק

==קישורים חיצוניים==

==הערות שוליים==

קטגוריה:סרטי 1970
קטגוריה:סרטי טלוויזיה בריטיים
קטגוריה:סרטים המבוססים על הלילה השנים עשר
זרוע (פסח)

קערת הסדר כמנהג אשכנז. עם כיוון השעון מהשעה שתים עשרה: [[כרפס, מרורים, חזרת, זרוע, חרוסת, ביצה.]]
זרוע היא חתיכת בשר המונחת בקערת ליל הסדר, לזכר קורבן פסח.

==הזרוע והכנתה==
יש הנוהגים לקחת צלי של זרוע מבשר כבש או מבשר בקר או כנף עוף, או גרגרת של בשר עוף. את הזרוע צולים לפני החג, ויש הפוסקים שצריכים לבשל אותה לפני הצליה. הזרוע משמשת רק כתזכורת וזכר לקורבן פסח שהיו מקריבים בבית המקדש, סיבה נוספת לזרוע כי היא מסמלת גם את "הזרוע הנטויה" המוזכרת בסיפור יציאת מצרים.

לפי חלק מהספרדים ורוב האשכנזים אין אוכלים את בשר הזרוע הצלוי בליל פסח.
אך יש מנהג אצל חלק מהספרדים (כורדיסטן, תימן, טריפולי, חאלב, מנהג ארץ ישראל) לאכול את הזרוע צלויה אפילו בליל פסח., לפי מנהגי יהדות לוב, שורפים את הזרוע בשריפת חמץ בערב חג הפסח.

==מקור המנהג==
במשנה בפסחים כתוב:

הגמרא במסכת פסחים בתלמוד בבלי והתלמוד ירושלמי דנים חכמים בשאלה מהם אותם שני תבשילים הנזכרים במשנה. שני התבשילים שאנו אוכלים היום הם בשר לזכר קורבן פסח וביצה לזכר קורבן חגיגה.

==קישורים חיצוניים==

*[https://schechter.ac.il/article/מדוע-שמים-זרוע-וביצה-על-הקערה-בליל-הסדר/ מדוע שמים זרוע וביצה על הקערה בליל הסדר?], מכון שכטר
==הערות שוליים==

קטגוריה:מאכלי בשר
קטגוריה:מאכלי חגים
קטגוריה:קערת ליל הסדר
עלה נישא ברוח

עלה נישא ברוח הוא שיר של הפרויקט של עידן רייכל בשיתוף הזמרת הישראלית שושנה דמארי מתוך האלבום "ממעמקים", שיצא לאור בשנת 2005.

== רקע וכתיבה ==
השיר נכתב, הולחן והופק על ידי עידן רייכל, בדומה לשאר שירי האלבום. שיר זה הוא אחד משני השירים שהקליטה שושנה דמארי לאלבום "ממעמקים", לצד השיר "האר את עיניו", וזאת לאחר שנים רבות בהן לא הקליטה שירים. בעיבוד השיר השתתף אסף דר, שגם מנגן בו בצ'לו. הנגינה הנשמעת כרביעיית מיתרים היא למעשה נגינה של דר לבדו, שהוקלט מספר פעמים.<ref>על פי דבריו של רייכל בתוכנית הרדיו "כל ההתחלות" ברשת ג', 24 בפברואר 2009</ref>

== גרסאות כיסוי ==
* ב-2009 ביצע חובי סטאר את השיר במסגרת העונה השביעית של כוכב נולד.<ref></ref>
* ב-2011 ביצעה רוני גינוסר את השיר באלבומה "כיוונים".<ref></ref>
* ב-2016 ביצעה ג'וזי כץ את השיר במסגרת אלבום מחווה לשושנה דמארי במלאת עשור למותה.
* ב-2018 ביצע עידן רייכל את השיר במסגרת מופע לזכרו של הסופר עמוס עוז.

== קישורים חיצוניים ==

* 
* [https://www.nli.org.il/he/items/NNL_MUSIC_AL990025326670205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
סוזאנה ואזום-ראינר

סוזאנה ואזום-ראינר עם שגריר ישראל בצרפת [[יוסי גל, 2015]]
סוזאנה ואזום-ראינר (בגרמנית: Susanne Wasum-Rainer; נולדה ב-31 ביולי 1956) היא דיפלומטית ומשפטנית גרמנייה, ששימשה כשגרירת גרמניה בישראל, בצרפת ובאיטליה.

==ביוגרפיה==
ואזום-ראינר נולדה בעיר מיינץ. היא למדה משפטים באוניברסיטה שם וכן באוניברסיטאות פסאו (Passau) ומינכן. בשנת 1983 קיבלה תואר דוקטור מאוניברסיטת פסאו בתחום משפט הים. לאחר שתי שנות מחקר במכון הגרמני לעניינים בינלאומיים וביטחון החלה בהכשרה לעבודה במסגרת השירות הדיפלומטי של גרמניה.

לאחר השלמת הכשרתה ב-1987 שירתה ואזום-ראינר במטה משרד החוץ בבון ובשגרירות גרמניה במרוקו. לאחר עבודה נוספת במטה משרד החוץ שירתה בשגרירות ארצה בישראל (1991–1993). לאחר מכן שירתה במשלחת גרמניה למוסדות האו"ם בז'נבה עד 1997. בהמשך הקריירה מילאה תפקידים נוספים במטה משרד החוץ. משנת 2009 ועד 2012 הייתה ראש המחלקה המשפטית של משרד החוץ ויועצת למשפט בינלאומי לממשלה הפדרלית.

בשנים 2012–2015 כיהנה ואזום-ראינר כשגרירת גרמניה בצרפת. לאחר מכן ועד 2018 כיהנה כשגרירה באיטליה ובסן מרינו. בספטמבר 2018 החלה לכהן כשגרירת גרמניה בישראל, תפקיד אותו סיימה בסוף יוני 2022. בכל שלוש הכהונות היא הייתה האישה הראשונה בתפקיד.

ערכה (ביחד עם שני שותפים) את הספר Arctic Science, International Law and Climate Change: Legal Aspects of Marine Science in the Arctic Ocean (2012).

ואזום-ראינר דוברת גרמנית, אנגלית, איטלקית ועברית. היא אלמנה ואם לבת ומקיימת אורח חיים צמחוני.

==קישורים חיצוניים==

* [https://www.welt.de/debatte/article108744596/Eine-Diplomatin-mit-Stil-fuer-Deutschland-in-Paris.html ריאיון עם ואסום-ריינר, 2012] 
* 
* 

==הערות שוליים==

קטגוריה:שגרירים בישראל
קטגוריה:שגרירי גרמניה בצרפת
קטגוריה:שגרירי גרמניה באיטליה
קטגוריה:יחסי גרמניה–ישראל
קטגוריה:גרמנים שנולדו ב-1956
רוד קלר

מייג'ור גנרל רודני פרדריק לאופולד קלר CBE (באנגלית: Rodney Frederick Leopold Keller; 2 באוקטובר 1900 – 21 ביוני 1954) היה קצין בצבא קנדה במלחמת העולם השנייה, שפיקד על הדיוויזיה הקנדית השלישית, שנחתה בחוף ג'ונו במהלך הפלישה לנורמנדי.

== ביוגרפיה ==
רוד קלר נולד בטטברי, אנגליה ב-2 באוקטובר 1900, ונכנס למכללה הצבאית המלכותית בקינגסטון, אונטריו, בשנים האחרונות של מלחמת העולם הראשונה. עם סיום לימודיו הצטרף לרגימנט חיל הרגלים הקנדי של הנסיכה פטרישיה, אחד הרגימנטים של הכוח הקבוע הקנדי. כמו קצינים קנדים מבטיחים רבים אחרים של אותה תקופה, הוא למד במכללה לפיקוד ומטה, קימברלי באנגליה.

כאשר קנדה יצאה למלחמה, נשלח רוד קלר מעבר לים כקצין אג"ם של חטיבה. הוא מונה למפקד על רגימנט חיל הרגלים הקנדי של הנסיכה פטרישיה בשנת 1941 ומספר חודשים לאחר מכן מונה למפקד חטיבת הרגלים הקנדית הראשונה. קלר הועלה לדרגת מייג'ור גנרל, וב-8 בספטמבר 1942 מונה למפקד הדיוויזיה הקנדית השלישית. קלר היה פופולרי בקרב כוחותיו, שהעריכו את נימוסיו ואת שפתו המדוברת; עם זאת, בעיית שתייה וכמה הפרות של אמצעי אבטחה לפני ה-D-Day עלו לו בתמיכה של הקצינים הבכירים.<ref name="Reid, Brian No Holding Back">Reid, Brian No Holding Back.</ref>

במהלך החודש הראשון של המערכה בנורמנדי צוין כי הוא "קופצני ומתוח נורא".<ref>C.P. Stacey, Official History of the Canadian Army in the Second World War Volume II: The Victory Campaign.</ref> הממונים עליו בקורפוס הבריטי הראשון ובארמייה הבריטית השנייה ראו אותו כלא כשיר לפיקוד על הדיוויזיה, אולם גאי סיימונס, שהיה אמור לפקד על הקורפוס הקנדי השני עם הפעלתו בנורמנדי, דרש לתת לו להמשיך בתפקידו, ואפילו סירב להתפטרות של קלר שהודה בעצמו במתח. במהלך הקרב על קן, קלר טיפל בצורה גרועה במבצע ווינדזור, ושלח חטיבה מחוזקת לבצע פעולה אוגדתית והאציל את התכנון לאחת מחטיבותיו.<ref name="Reid, Brian No Holding Back">Reid, Brian No Holding Back.</ref>

למרות התלונות המתמשכות מלמעלה ולמטה, סיימונס, והגנרל הארי קריראר, סירבו להקל עליו. הגורל התערב כשנפצע מאש ידידותית ב-8 באוגוסט. מפציצים אמריקאים הפציצו בטעות את מטה החטיבה שלו במהלך מבצע טוטלייז. קלר לא קיבל שום פיקוד צבאי פעיל נוסף. הוא נפטר עשר שנים לאחר מכן, ב-21 ביוני 1954, בעת ביקור בנורמנדי.

== הערות שוליים ==

קטגוריה:גנרלים קנדים
קטגוריה:אנשי צבא קנדים במלחמת העולם השנייה
קטגוריה:המערכה בנורמנדי: אישים
קטגוריה:מפקדים במסדר האימפריה הבריטית

קטגוריה:קנדים שנולדו ב-1900
קטגוריה:נפטרים ב-1954
הלילה השנים עשר (סרט, 1986)

הלילה השנים עשר (באנגלית: Twelfth Night) הוא סרט אוסטרלי משנת 1986 המבוסס על המחזה באותו שם מאת ויליאם שייקספיר, בבימויו של ניל ארמפילד, ובכיכובם של ג'יליאן ג'ונס, איבר קאנס ופיטר קאמינס.

==צוות השחקנים==
* ג'יליאן ג'ונס – ויולה וסבסטיאן
* איבר קאנטס – אורסינו
* ג'קי פיליפס – הרוזנת אוליביה
* פיטר קאמינס – מלווליו
* קרי ווקר – פסטה
* ג'פרי ראש – סר אנדרו אגיצ'יק
* ג'ון ווד – סר טובי בלץ'
* טרייסי הארווי – מריה

==הפקה==
ניל ארמפילד ביים הפקה בימתית של המחזה עבור להקת התיאטרון לייטהאוס בדרום אוסטרליה. חלק מהשחקנים שהשתתפו בהצגה גילמו שוב את תפקידיהם בסרט בהם ג'קי פיליפס, פיטר קאמינגס, ג'ון ווד וג'פרי ראש. שחקנים נוספים בסרט היו איבר קאנטס וטרייסי הארווי. הצילומים החלו ב-5 באוגוסט 1985 בתיאטרון באלמיין ביז'ו.

==קישורים חיצוניים==

*[http://www.ozmovies.com.au/movie/twelfth-night "הלילה השנים עשר"] באתר Oz Movies

==הערות שוליים==

קטגוריה:סרטי 1986
קטגוריה:סרטים אוסטרליים
קטגוריה:סרטים המבוססים על הלילה השנים עשר
קטגוריה:סרטים באנגלית
קרחון יוברט

קרחון יוברט (באנגלית: Hubert Glacier) הוא קרחון בצד הדרומי של הר אולימפוס ברכס הרי אולימפיק (ההרים האולימפיים) שבשטח הפארק הלאומי אולימפיק, במחוז ג'פרסון, במדינת וושינגטון שבארצות הברית.

בשל מיקומו, בצידו הדרומי של ההר, הקרחון קטן מקרחונים אחרים שעל ההר (המצויים בצידו הצפוני, החשוף פחות לשמש).

אורכו של הקרחון 0.4 קילומטרים בלבד (לעומת קרחון בלו שבצד הצפוני של ההר, שאורכו 5.5 קילומטרים).

הקרחון ממלא קרקס קרחוני, שלרגלי מצוק. שלוחה אחת של הקרחון יורדת במדרון ההר לכיוון דרום.

שיאו של הקרחון היא בנקודה בגובה 2,000 מטרים מעל פני הים. מנקודה הזו הקרחון זורם לכיוון צפון, עד שנפגש עם קרחון נוסף שבקרקס, בגובה של 1,700 מטרים מעל פני הים. בנקודת המפגש הקרחון משנה את כיוונו, וזורם לכיוון מערב עד קצהו של הקרחון בגובה של 1,500 מטרים מעל פני הים.

גובהו הממוצע של הקרחון 1,691 מטרים מעל פני הים.

== היסטוריה ==
=== מקור השם ===

הקרחון קרוי על שמה של אנה יוברט (Anna Hubert) שהייתה האישה היחידה בין חברי הקבוצה שטיפסה לראשונה לפסגת הר האולימפוס.

== לקריאה נוספת ==

<div class="mw-content-ltr">• Robert Wood, [https://books.google.co.il/books?id=NpETCgAAQBAJ&pg=PA292&lpg=PA292&dq=%22Humes+Glacier%22&source=bl&ots=5ovxx7-Foa&sig=ACfU3U1mV8dlE0RwDi56e_EAJFzPCTay2A&hl=en&sa=X&ved=2ahUKEwjSrPfm6eXoAhVS_KQKHSXUAsg4FBDoATAGegQICxAz#v=snippet&q=%22Hubert%20Glacier%22&f=false Olympic Mountains Trail Guide: National Park and National Forest], P 294</div>

<div class="mw-content-ltr">• Olympic Mountain Rescue, [https://books.google.co.il/books?id=b77jKkVpgmgC&pg=PA175&lpg=PA175&dq=%22Hoh+Glacier%22&source=bl&ots=N8DhTbvATb&sig=ACfU3U2tOoejFP2nZFlbcjxyGp-8Vb8Gtg&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATABegQIDBAu#v=onepage&q=%22Hubert%20Glacier%22&f=false Olympic Mountains: A Climbing Guide], PP 184 - 185</div>

<div class="mw-content-ltr">• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, [https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA], Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138</div>

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:1521017 קרחון יוברט] באתר הסקר הגאולוגי של ארצות הברית
* [https://www.topoquest.com/map.php?lat=47.78519&lon=-123.70273&datum=nad83&zoom=4 מפה טופוגרפית של קרחון יוברט]
* [https://mapcarta.com/23941484 מפת אזור הקרחון]
* [http://glaciers.research.pdx.edu/glacier-id/5494.html תצלומים היסטוריים של קרחון יוברט] 
* [https://www.gaiagps.com/hike/poi/united-states/washington/olympic-national-park/hubert-glacier/ מסלולי הליכה באזור קרחון יוברט]

== הערות שוליים ==

יוברט
יוברט
דוקטור ליזה (סרט)

דוקטור ליזה" («Доктор Лиза») הוא סרט דרמה רוסי, בבימויה של אוקסנה קראס ובכיכובה של צ'ולפן חאמטובה, המגלמת את דוקטור ליזה, כינויה של יליזבטה גלינקה, רופאה רוסייה שהייתה ידועה בפעילותה ההומניטארית ומתה בהתרסקות מטוס טופולב Tu-154 של משרד ההגנה הרוסי, בדצמבר 2016. שיר הנושא של הסרט "דוקטור ליזה" בוצע על ידי להקת DDT. הסרט יצא לאקרנים בבתי הקולנוע ברוסיה ב-22 באוקטובר 2020.
== עלילה ==
הסרט מספר על רופאת החייאה, יליזבטה גלינקה, שהולכת לחגוג את יום נישואיה עם בעלה, שלשמה לקחה פסק זמן מיוחד מעבודתה הלחוצה כרופאה, אולם עם זאת, זה לא מונע ממנה מלהיות שקועה בכל זאת בעבודתה, גם כשהיא אינה במקום עבודתה.<ref>[https://vz.ru/news/2019/4/11/972853.html В Москве начались съемки фильма о Докторе Лизе]</ref>

== שחקנים ודמויות ==
* צ'ולפן חמאטובה - יליזבטה גלינקה
* אנדריי בורקובסקי - חוקר של משרד התובע הכללי
* קונסטנטין חבנסקי - רופא
* טימופיי טריבונצב - מטופל
* יוליה אאוג - רופאה בכירה
* אנדז'יי חירה
* פיליפ אבדייב
* טטיאנה דוגילבה

== הפקה ==
הצילומים נערכו באפריל 2019 במוסקבה.<ref>[https://tass.ru/kultura/6325297 Съемки художественного фильма «Доктор Лиза» начались в Москве]</ref><ref>[https://www.ntv.ru/novosti/2178222/ Начались съемки фильма о докторе Лизе]</ref><ref>[http://www.rewizor.ru/news/doktora-lizu-sygraet-v-kino-chulpan-hamatova/ Доктора Лизу сыграет в кино Чулпан Хаматова]</ref><ref>[https://www.eg.ru/culture/721928-startovali-semki-filma-doktor-liza-s-chulpan-hamatovoy-v-glavnyh-rolyah/ Стартовали съемки фильма «Доктор Лиза» с Чулпан Хаматовой в главной роли]</ref> באפריל 2020 פורסם הטריילר הראשון של הסרט ובו נודע כי הסרט ייצא לאקרנים בסתיו 2020.

== קישורים חיצוניים ==

== הערות שוליים ==

קטגוריה:סרטי 2020
קטגוריה:סרטים ברוסית
קטגוריה:סרטי דרמה רוסיים
House of Mystic Lights

House of Mystic Lights (בעברית: בית מאורות מיסטיים) הוא סינגל שהוקלט על ידי הזמרת ההולנדית סי. סי. קאץ'.<ref name=":0"></ref> השיר יצא לאור במרץ 1988, על ידי חברות התקליטים הנסה רקורדס ואריולה רקורדס, כסינגל הראשון והיחיד מתוך אלבום הלהיטים, Diamonds: Her Greatest Hits.<ref name=":0" />

עם יציאתו נכנס השיר אל המקום השביעי במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref name=":0" /> לאחר שהלהיט "Soul Survivor", יצא כסינגל האחרון מתוך אלבומה השני Like a Hurricane, הוחלט להוציא את השיר הזה כסינגל שלא מתוך האלבום, אלא כסינגל מתוך אלבום הלהיטים שהוציאה בהמשך.<ref></ref><ref></ref><ref></ref>

העבודה המשותפת בין קאץ' לבוהלן בפעם הזו, הייתה אחת מהפעמים האחרונות בהן עבדו יחד, עד להיפרדותם בשנת 1989.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של סי. סי. קאץ' ב-20 בדצמבר 2010, כמה עשורים לאחר צאתו המקורית.<ref name=":1"></ref> הרזולוציה של הקליפ הייתה באיכות של הפרדה גבוהה, במסגרת העלאת רוב הקליפים של סי. סי. קאץ' באיכות זו.<ref></ref> בקליפ, ניתן לראותה כשהיא מבלה בפארק שעשועים.<ref name=":1" />

הופעה של השיר שהועלה ליוטיוב ביולי 2015, הצליחה לצבור ארבע מיליון צפיות,<ref></ref> בעוד הופעה נוספת שעלתה ליוטיוב צברה שני מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!עולם
|מרץ 1988
|תקליט 7 אינץ' • תקליט 12 אינץ'
|הנסה • אריולה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
ד"ר הייד
קטגוריה:שירים על כאב לב
קטגוריה:שירים על ריקודים
קטגוריה:סינגלים בהוצאת הנסה רקורדס
הדיוויזיה השלישית (קנדה)

הדיוויזיה השלישית של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה.

==היסטוריה==
===מלחמת העולם הראשונה===
הדיוויזיה הקנדית השלישית הוקמה בצרפת בדצמבר 1915 בפיקודו של מייג'ור גנרל מלקולם מרסר, והיא לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק. ב-3 ביוני 1916 נהרג גנרל מרסר באיפר, והפך לקצין הבכיר ביותר בקנדה שנהרג בפעולה במלחמת העולם הראשונה. באותו יום גם נשבה בריגדיר ויקטור ויליאמס, שפיקד על חטיבת הרגלים השמינית, והיה לקצין הקנדי הבכיר ביותר שנלכד במלחמת העולם הראשונה, אף הוא בקרב על הר סורל. מרסר הוחלף על ידי לואי ליפסט שפיקד על הדיוויזיה עד ספטמבר 1918, זמן קצר לפני שגם הוא נהרג בפעולה ב-14 באוקטובר 1918, בזמן שמפקד הדיוויזיה הרביעית הבריטית פרדריק לומיס מונה למפקד הדיוויזיה עד סוף המלחמה.

===מלחמת העולם השנייה===
חיילים מהדיוויזיה הקנדית השלישית נוחתים בחוף ג'ונו במהלך [[הפלישה לנורמנדי]]
הקמתה של הדיוויזיה הקנדית השלישית אושרה במהלך מלחמת העולם השנייה ב-17 במאי 1940, אולם חל עיכוב ניכר עד שהוקמה הדיוויזיה והמפקדה האוגדתית ב-5 בספטמבר, והמפקד הראשון מונה ב-26 באוקטובר.

בזמן שמרכיביה של החטיבה הוקמו, רגימנט הקמרון היילנדרס של אוטווה נותקו והועברו לאיסלנד כחלק מכוח Z. הגדוד בילה שם את חורף 1940–1941, ואז עבר לבריטניה. חטיבות הרגלים הקנדיות ה-8 וה-9 של הדיוויזיה החלו לצאת כבר ב-1 ביולי 1941 והגיעו לבריטניה בסוף אותו חודש. חטיבת הרגלים הקנדית ה-7 יצאה באוגוסט והגיעה בתחילת ספטמבר. לאחר הגעתה, בילתה הדיוויזיה שלוש שנים באימונים והכשרה. ב-6 ביוני 1944 נחתו כוחות הדיוויזיה בפיקודו של רוד קלר בחוף ג'ונו, כחלק מהקורפוס הבריטי ה-1 במסגרת הארמייה הבריטית השנייה, ומאוחר יותר הצטרפה להארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, פינוי נמלי התעלה, קרב שפך הסכלדה, והקרבות בהולנד. במהלך קרב שפך הסכלדה ניתן לדיוויזיה הכינוי "חולדות מים" שהעניק להם פילדמרשל סר ברנרד מונטגומרי, מפקד קבוצת הארמיות ה-21, מתוך הכרה בתנאי השטח הירודים דרכם נלחמו, תחילה בנחיתה בנורמנדי ואחר כך בכיס ברסקנס המוצף.

לאחר המלחמה שירתה הדיוויזיה כחיל כיבוש בגרמניה, עד שהוחלפה על ידי הדיוויזיה הבריטית ה-52, וב-20 ביוני 1946 פורקה הדיוויזיה.

===כיום===
בשנת 1991 הוקם בקנדה כוחות היבשה של האזור המערבי, אשר הפך בשנת 2014 לדיוויזיה השלישית החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית.

==קישורים חיצוניים==

* 

קטגוריה:יחידות צבא קנדיות במלחמת העולם הראשונה
קטגוריה:יחידות צבא קנדיות במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:דיוויזיות קנדיות
שובי לביתך

"שובי לביתך" הוא שיר שכתבה דליה רביקוביץ, והלחין וביצע שם טוב לוי. השיר יצא לאור בשנת 1981.

== רקע ==
השיר נכתב על ידי רביקוביץ ללחן שכתב לוי קודם לכן, והשיר לא הופיע באף ספר משיריה.

לוי הלחין את המנגינה בתחילת שנות ה–70, בעת שהיה אז חלילן שניגן מוזיקה קלאסית. והוא הציע את המנגינה לאריק איינשטיין, "אבל אריק אמר: 'את זה אתה תשיר'".

השיר נכלל באלבום הסולו השני של לוי "התעוררות", שיצא ב-1981.

בשנת 1984 חוה אלברשטיין ביצעה גרסת כיסוי לשיר כחלק מאלבומה "אבק של כוכבים".

בשיר פנייה של דובר או דוברת לאישה או לילדה. הנמענת פצועה ומיוסרת, דפוס דומיננטי בשירתה של רביקוביץ. הנמענת מקבלת מן הדובר שלל הנחיות במטרה לגאול את נפשה המיוסרת, ובהן "האזיני לקולות", "שאי עין למרום", ו"שובי לביתך".

עם לחנו הנוגה, השיר נכלל ברפטואר שירים המושרים בימי זיכרון.

בשנת 2008 ביצעה דנה ברגר חידוש לשיר עבור האלבום "עבודה עברית" בעיבוד רוקיסטי. הזמרת נתנאלה ביצעה גרסת כיסוי לשיר. היא הקליטה אותו עבור אלבום האוסף שלה "גבוה", שיצא בשנת 2014.

בשנת 2023, במהלך מלחמת חרבות ברזל, ביצעה דנה ברגר, יחד עם סטודנטים בתוכנית אקים - "כלים שלובים" שבאוניברסיטת בר-אילן, גרסה נוספת לשיר, לזכרן של נויה דן ורות פרץ, שנרצחו ב-7 באוקטובר 2023.<ref></ref>

== קישורים חיצוניים ==

* 

== הערות שוליים ==

קטגוריה:שירי 1981
קטגוריה:סינגלים מ-1981
קטגוריה:שירי חוה אלברשטיין
קטגוריה:שירי דנה ברגר
קטגוריה:שירי נתנאלה
קטגוריה:שירים בעברית
קטגוריה:שירים שנכתבו על ידי דליה רביקוביץ
קטגוריה:שירים שהולחנו על ידי שם טוב לוי